Nezūdošais ļaunums: Apokalipse

"Nezūdošais ļaunums: Apokalipse" () ir 2004. gada Vācijas, Apvienotās Karalistes, Francijas, Kanādas un ASV kopražojuma asa sižeta šausmu filma, kas balstīta uz tāda paša nosaukuma videospēli. Filmas režisors ir Aleksandrs Vits. Galvenās lomas atveido Milla Jovoviča, Sjēna Gilarija, Odeds Fērs, Tomass Krečmans, Džereds Heriss un Maiks Epss. Filmas pirmizrāde notika  Vācijā. Šī ir filmu cikla otrā daļa un filmas "Nezūdošais ļaunums" (2002) turpinājums.

Filmas darbība norisinās tieši pēc pirmās filmas notikumiem, kur Alise aizbēga no zombiju pārņemtā pazemes objekta. Tagad viņa sadarbojas ar citiem izdzīvojušajiem, lai izvairītos no zombiju uzliesmojuma, kas izplatījies tuvējā Rakūnas pilsētā. Filmēšana notika Toronto tādās vietās kā Toronto rātsnams un prinča Edvarda viadukts.

Filma "Nezūdošais ļaunums: Apokalipse" saņēma "vispārēji nelabvēlīgas atsauksmes" vietnē Metacritic un kļuva par viszemāk novērtēto filmu ciklā ar Rotten Tomatoes 19% vērtējumu. Tomēr neskatoties uz to, tā nopelnīja 129,3 miljonus ASV dolāru visā pasaulē pie 45 miljonu dolāru liela ražošanas budžeta, pārsniedzot pirmās filmas kases ieņēmumus. Filmai 2007. gadā izdots turpinājums "Nezūdošais ļaunums: Iznīcība".

 Atsauces 

 Ārējās saites 


Kategorija:2004. gada filmas
Kategorija:ASV filmas
Kategorija:Apvienotās Karalistes filmas
Kategorija:Vācijas filmas
Kategorija:Francijas filmas
Kategorija:Kanādas filmas
Kategorija:Šausmu filmas
Kategorija:Spraiga sižeta filmas